open-index/open-wikipedia-markdown huggingface dataset:
వాదీ అల్ సలాం

నజాఫ్, ఇరాక్ యొక్క షియా పవిత్ర నగరంలో ఉన్న ఒక ఇస్లామిక్ శ్మశానవాటిక పేరు **వాదీ అల్ సలాం**. ఇది ప్రపంచంలో అతిపెద్ద శ్మశానం. ఈ శ్మశానంలో యుద్ధం జరగక ముందు ప్రతిరోజు 200 నుంచి 250 శవాల ఖననం జరిగేదని ఒక అంచనా, అయితే 2010 లో ఈ సంఖ్య వంద కిందకు పడిపోయింది. దీనిని 1400 సంవత్సరాల క్రితం నిర్మించారు. ఇప్పటివరకు ఇక్కడ ఖననం అయిన శవాల సంఖ్య 50 లక్షల పైనే ఉంటుంది. 1500 ఎకరాల్లో విస్తరించి ఉన్న ఈ శ్మశానంలో కనుచూపు మేరా సమాధులే కనిపిస్తాయి. ఇది "ఇమాం అలీ తాలిబ్" ప్రార్థన మందిరం సమీపంలో ఉంది. ఇమాం అలీ తొలి షియా ఇమాం. అందువలన షియాలందరూ మరణానంతరం తమను ఇక్కడే ఖననం చేయాలని కోరుకుంటారు. ఈ శ్మశానంలో ఏటా 5 లక్షల సమాధుల చొప్పున అదనంగా కూడుతాయని అంచనా. ప్రస్తుతం 1500 ఎకరాల్లో విస్తరించి ఉన్న ఈ శ్మశానవాటిక విస్తీర్ణ పరిధి ఏటేటా పెరుగుతూనే ఉంది.

## మూలాలు
* సాక్షి దినపత్ర్రిక - 20-07-2014 - 16వ పేజీ (ఊరంత శ్మశానం..)

వర్గం:ఇరాక్
వర్గం:షియా ఇస్లాం
అమృతాంజనం

**అమృతాంజనం** అనునది నొప్పి నివారిణిగా వాడబడే ఔషధతైలం. ఇది అమృతాంజన్ హెల్త్ కేర్ అనే సంస్థకు చెందినది.
## పేరు
అమృతాంజం పేరు అమృతం + అంజనం అనే రెండు తెలుగు పదాల కలయికతో ఏర్పడింది.
## చరిత్ర
అమృతాంజనం అనబడే ఈ ఔషధ తైలాన్ని 1893 లో భారత స్వాతంత్ర్య సమరయోధుడు, జర్నలిస్టు అయిన కాశీనాథుని నాగేశ్వరరావు కనుగొన్నారు. ఈ ఔషధంతో ఆయన ప్రసిద్ధి చెందాడు. ఆయన సంగీత కచేరీలలో ఉచితంగా సరఫరా చేసేవారు. ప్రస్తుతం కూడా ఈ ఔషధం ప్రసిద్ధి పొందినది. అమృతాంజన్ లిమిటెడ్ గా 1936 లో పబ్లిక్ లిమిటెడ్ కంపెనీగా రూపుదిద్దుకొన్నది.
## వైద్యంలో ఉపయోగాలు
ఈ ఔషధాన్ని తలనొప్పికి ఎక్కువగా వాడుతారు.
## హోల్డింగ్ కంపెనీ
ఈ ఉత్పత్తి అమృతాంజన్ హెల్త్‌కేర్కు చెందినది. ఇది ప్రస్తుతం శంభుప్రసాద్ (కాశీనాధుని నాగేశ్వరరావు గారి మనుమడు) చే నిర్వహింపబడుతున్నది.
## మూలాలు

## ఇతర లింకులు
* Official site

వర్గం:నొప్పి నివారిణి
వర్గం:మందులు
వర్గం:ఔషధాలు
వర్గం:1890 స్థాపితాలు
పెండెం జగదీశ్వర్

**పెండెం జగదీశ్వర్** (జూన్ 28, 1976 - జూలై 17, 2018) బాలల కథా రచయిత,  కార్టూనిస్టు, తెలుగు ఉపాధ్యాయుడు. బాల సాహితీరత్నగా పేరుపొందడమేకాకుండా 2005లో తెలుగు విశ్వవిద్యాలయం నుండి కీర్తి పురస్కారం అందుకున్నాడు.

## జననం
జగదీశ్వర్ 1976 జూన్ 28న చేనేత కుంటుబానికి చెందిన నరసింహ, సత్తమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా, రామన్నపేట మండలం కొమ్మాయిగూడెం గ్రామంలో జన్మించాడు.

## రచనా ప్రస్థానం
1994 నుండి రచనలు చేస్తున్న జగదీశ్వర్ అనేక కథలు వ్యాసాలు రాశాడు. వాటిని పుస్తకాలుగా ప్రచురించాడు.

### పుస్తకాలు

# ఆనంద వృక్షం (పర్యావరణ కథల సంపుటి)
# పసిడిమొగ్గలు
# ఉపాయం
# గజ్జలదెయ్యం
# బాలల కథలు
# విడ్డూరాల బుడ్డోడు
# నూటపదహారు నవ్వులు
# తానుతీసినగోతిలో
# ముగ్గురు అవివేకులు
# విముక్తి
# ఆంధ్రప్రదేశ్ జానపదకథలు
# బడి పిలగాల్ల కతలు
# మాతో పెట్టుకోకు

## గుర్తింపులు
# తెలంగాణ మాండలికంలో పిల్లలు చెప్పుకునే ఇరవై జానపద, హాస్యకథలతో రాసిన `బడి పిలగాల్ల కతలు´(2015) అనే పుస్తకం తెలంగాణ మాండలికంలో వచ్చిన తొలి బాలల కథాసంకలనంగా ప్రశంసలందుకుంది. ఇందులోని 'నాకోసం యెవలేడుస్తరు?, వొంకాయంత వొజ్రం' కథలు మహారాష్ట్రలో ఆరవ తరగతి తెలుగు పాఠ్య పుస్తకాలలో 2016-17 విద్యాసంవత్సరం నుండి పాఠ్యాంశాలుగా ప్రవేశపెట్టబడ్డాయి.
# తెలంగాణ మాండలికంలోనే 'గమ్మతి గమ్మతి కతలు,(2016), దోస్తులు చెప్పిన కతలు'(2018) పుస్తకాలను కూడా ప్రచురించాడు.
# `చెట్టు కోసం ´కథ 2007 నుండి 2016 వరకు మహారాష్ట్రలో ఆరవ తరగతి తెలుగులో పాఠ్యాంశంగా కొనసాగింది.
# ప్రభుత్వ తెలుగు పాఠ్య పుస్తకాల (3వ తరగతి ప్రథమ భాష, 6, 7 తరగతులు ద్వితీయ భాష) రచనలో పాల్గొన్నాడు. 
# వయోజనులు, నూతన అక్షరాస్యుల కోసం స్టేట్ రిసోర్స్ సెంటర్ ఆధ్వర్యంలో పలు పుస్తకాలు రాశాడు.
# సాక్షరభారత్ వాచక రూపకల్పనలో పాలు పంచుకున్నాడు.
# బాలసాహిత్య గ్రంథాల ప్రచురణలో రాజీవ్ విద్యామిషన్ కు సేవలందించాడు. 
# నల్లగొండ జిల్లా ఆర్వీయం బాలల మాసపత్రిక `జాబిలి´కి సంపాదక వర్గ సభ్యునిగా పనిచేశాడు.

## పురస్కారాలు
# 'ఉత్తమ బాలసాహితీ గ్రంథం' పురస్కారం - 'గజ్జెల దెయ్యం' - తెలుగు విశ్వవిద్యాలయం (2005)
# మహాకవి శ్రీశ్రీ పురస్కారం
# 'బాలసాహితీరత్న' పురస్కారం - బాలసాహిత్య పరిషత్
# సాహితీ మేఖల, అక్షర కళాభారతి, చింతల స్వచ్ఛంద సంస్థలనుండి ఉగాది పురస్కారాలు
# వాసాల నర్సయ్య బాలసాహిత్య పురస్కారం
# గాడేపల్లి యువ సాహిత్య పురస్కారం
# తెలంగాణ ప్రతిభా పురస్కారం - 2017 (నటరాజ్ డ్యాన్స్ అకాడమీ, హైదరాబాద్, 28.07.2017)  - తెలుగు వికీపీడియా కృషి

## మరణం
ఈయన 2018, జూలై 17వ తేదీన చిట్యాల శివారులోని బాలనర్సింహ గుడి వద్ద రైలు క్రింద పడి ఆత్మహత్య చేసుకున్నాడు.

## మూలాలు

వర్గం:తెలుగు కథా రచయితలు
వర్గం:1976 జననాలు
వర్గం:2018 మరణాలు
వర్గం:తెలుగు రచయితలు
వర్గం:యాదాద్రి భువనగిరి జిల్లా కార్టూనిస్టులు
వర్గం:ఆత్మహత్య చేసుకున్న తెలంగాణ వ్యక్తులు
వర్గం:యాదాద్రి భువనగిరి జిల్లా రచయితలు
సంజీవ్ మెహతా

ఈస్ట్ ఇండియా కంపెనీని కొని దానికి సీఈవోగా వ్యవహరిస్తున్న భారతీయుడు **సంజీవ్ మెహతా**. ఇతని పూర్తి పేరు **సంజీవ్ చాంద్ మెహతా**.  పచారీ సామాన్లు అమ్ముకుంటామంటూ భారతదేశంలోకి ప్రవేశించి, ఇక్కడి వాళ్లను శాసించి, పాలించిన విదేశీ సంస్థ "ఈస్ట్ ఇండియా కంపెనీ". సంజీవ్ మెహతా గుజరాత్‌లో వజ్రాల వ్యాపారుల కుటుంబానికి చెందిన వ్యక్తి. ఇతను ముంబయ్‌లో పుట్టాడు. కొలంబియా యూనివర్సిటీ నుంచి సైకాలజీ కోర్సు పూర్తిచేశాక తండ్రి బాటలో వజ్రాల వ్యాపారంపై దృష్టి పెట్టి వజ్రాల నాణ్యతను పరీక్షించడంలో ప్రావీణ్యాన్ని పొందాడు. 

## వ్యక్తిగతం
సంజీవ్ చాంద్ మెహతా భార్య పేరు ఆనీ, ఈ దంపతులకు ఇద్దరు పిల్లలు, కుమారుడి పేరు అర్జున్, కుమార్తె పేరు అనౌష్క. సంజీవ్ ఖాళీ సమయాలలో సరదాగా ఫ్లూట్ వాయిస్తారు, దీని కొరకు ప్రొఫెషనల్ శిక్షణ కూడా తీసుకున్నారు. 

## వ్యాపారాలు
సంజీవ్ హాంకాంగ్, అమెరికా, గల్ఫ్ దేశాల్లో తమ వజ్రాల సంస్థ తరపున ప్రదర్శనలు ఏర్పాటు చేసి వజ్రాల విశిష్టత గురించి మార్కెటింగ్ చేస్తూ అనేక దేశాల వ్యక్తులతో పరిచయమయ్యాడు. అలాగే వజ్రాలతో పాటూ ఆయా ప్రాంతాలకు ప్రత్యేకమైన వస్తువులను ఇతర దేశాలకు పంపించేందుకు "ఇంపోర్ట్స్ అండ్ ఎక్స్‌పోర్ట్స్" వ్యాపారాన్ని ప్రారంభించాడు.

## విద్య
* కొలంబియా యూనివర్సిటీ నుంచి సైకాలజీ కోర్సు
* వజ్రాల వ్యాపారి అయిన ఇతను వజ్రాలపై మరింత పరిజ్ఞానం పెంచుకునేందుకు లాస్ ఏంజిలెస్ లోని "జెమాలజికల్ ఇనిస్టిట్యూట్" నుంచి డిగ్రీ చేశారు. 

## మూలాలు
* ఈనాడు ఆదివారం పుస్తకం - 20-07-2014 - 15వ పేజీ (ఈస్ట్ ఇండియా కంపెనీ ఓ భారతీయుడి సొంతం!)

వర్గం:వ్యాపారవేత్తలు
వర్గం:గుజరాత్ వ్యక్తులు
బెళ్లూరి శ్రీనివాసమూర్తి

**బెళ్లూరి శ్రీనివాసమూర్తి** రాయలసీమ కవికోకిలగా ప్రసిద్ధి చెందిన కవి.

## జీవిత విశేషాలు
బెళ్లూరి శ్రీనివాసమూర్తి తండ్రి బెళ్లూరి హనుమంతరావు కూడా సాహిత్యపిపాసకుడు. ఎన్నో పద్యాలను అల్లినవాడు. హనుమంతరావు అలోపతి, హోమియోపతి, ఆయుర్వేదం మొదలైన సమస్త వైద్యశాఖలలో సిద్ధహస్తుడు. శ్రీనివాసమూర్తి పుట్టపర్తి శ్రీనివాసాచార్యుల వద్ద శిష్యరికం చేశాడు. పుట్టపర్తి నారాయణాచార్యులు, విద్వాన్ విశ్వం ఇతని బాల్యమిత్రులు. ఈ ముగ్గురూ కొన్నాళ్ళు రాయలసీమలో 'కవిత్రయంగా' వాసికెక్కారు. ఇతని కవితలు భారతి సాహిత్య మాసపత్రికలో అచ్చయ్యాయి. 30 యేండ్లు అనంతపురం జిల్లా బోర్డు హైస్కూలులో ఆంధ్రపండితునిగా పనిచేసి అనేకమంది విద్యార్థులను సాహితీ ప్రియులుగా తీర్చినాడు. ప్రముఖ అవధాని గండ్లూరి దత్తాత్రేయశర్మ ఇతని శిష్యుడే. **గీతావాణి** పత్రికకు గౌరవ సహాయ సంపాదకుడిగా పనిచేశాడు. ఇతని **కావ్యగంగ**ను మైసూరు యూనివర్సిటీ వారు డిగ్రీ పాఠ్యగ్రంథంగా ఎంపిక చేశారు.

## రచనలు
* తపోవనము (ఖండకావ్యము)
* కావ్యగంగ (ఖండకావ్యము)
* అమృతాభిషేకము (ఖండకావ్యము)
* విశ్వవైణికుడు (ఖండకావ్యము)
* జాముకోడి (ఖండకావ్యము)
* శిల్పవాణి (కావ్యము)
* వివేకానందము (ద్విపద కావ్యం)
* రెడ్డిరాజ్యమహోదయము 
* జపమాల (స్మృతికావ్యము)
* కోడికూతేసింది
* ప్రేమతపస్విని (ఖండకావ్యము)
* సాన్నిధ్యం
* అపశృతి (ఖండకావ్యము)(1947)
* కళాజీవి (ఖండకావ్యము)(1948)

## రచనల నుండి ఉదాహరణలు
::1.చాల చిన్నదిరా!
::నాయిల్లు - చాల చిన్నదిరా!
::నామీది ప్రేమతో - నా వాకిటను నిల్చి
::నన్ను బిల్తువుగాని - ఆథిత్యమెటు సేతురా
::నాబ్రతుకు అంతటికి - నోచదయ్యెనురా!
::కారు మబ్బుల లోన - కటిక చీకటి లోన
::నాస్వామివగు నీవు - నా కొఱతనేతీర్ప
::నావాకిటను నిల్చి - నన్నుబిల్తువుగాని
::చిన్ని దివ్వెయు లేదురా
::నీరాక చిత్తమున - వెతగూర్చురా!
::మిత్రమై నాతోడ - మెలగి ముచ్చటలాడ
::అరుదెంతువె గాని - చిఱుచాపయును లేదురా
::కూర్చుండ, శిథిల భూభాగంబురా!
::కనుల నిండుగ నీరు - గ్రమ్ముకొన నీచెంత
::పాటలే వినిపింతురా - నాబ్రతుకు
::పాటతో పయనించురా!
::**(అమృతాభిషేకము)**

::2.పరిమళింపని దొక్కపుష్పంబు లేదు
::నేను విహరింపఁజనిన వనీతలాల
::సుకృత వశమునఁ గలిగిన సుఖములందు
::నోలలాడితి యౌవనోన్మీలనమున

::ప్రకృతి యొడిలోన సుఖసుప్తి పడయు చుందు
::కోయిలలు లేప నిదుర మేల్కొనుచు నుందు
::అడవి కోనల సెలయేటి పడుచుఁగాంచి
::పరమ సంతోష భరమున బలుకరింతు

::మొగ్గనై, యాకు మఱుగున బొలుతు నేమొ?
::పూవుగాఁబూచి పరిమళ మొలుకఁబోతు
::నో విహంగమైన్ పరతునో? భావగీత
::మగుదునో? నేను భావిజన్మములయందు

::కాంక్షలేవేఱు, నా మనోగతులె వేఱు
::పూరిగుడిసెలలోనైనఁ బుత్తుగాని
::గీతమల్లక బ్రదుకు సాగింపలేను
::భావగామంబె నాదు సర్వస్వమవని!
::**(తపోవనము)**

## బిరుదులు
* మధురకవి
* రాయలసీమ కవికోకిల
* అభినవకాళిదాసు
* కవితా తపస్వి
## మూలాలు

వర్గం:1910 జననాలు
వర్గం:తెలుగు కవులు
వర్గం:ఆదర్శ ఉపాధ్యాయులు
వర్గం:1988 మరణాలు
వర్గం:రాయలసీమ రచయితలు
వర్గం:అనంతపురం జిల్లా కవులు
రూపనగుడి నారాయణరావు

**రూపనగుడి నారాయణరావు** (అక్టోబరు 21, 1881 - ఆగష్టు 30, 1963)  బళ్లారికి చెందిన సాహితీశిల్పి. నాటకకర్త.

## జీవిత విశేషాలు
**రూపనగుడి నారాయణరావు** 1881, అక్టోబర్ 28న రూపనగుడి నరసింగరావు, సీతమ్మ దంపతులకు జన్మించాడు. ఇతడిది హరితస గోత్రము. ఇతని తండ్రి ప్రొద్దుటూరులో మెజిస్ట్రేట్‌గా పనిచేశాడు. ఇతని తండ్రి ఉద్యోగ విరమణ తరువాత బళ్లారిలో స్థిరపడి పోయినందు వల్ల ఇతని బాల్యం బళ్లారిలో గడిచింది. బళ్లారిలోని వార్డ్‌లా హైస్కూలులో విద్యాభ్యాసం జరిగింది. ఇతనికి క్రికెట్, చదరంగం అంటే ఎక్కువ ఇష్టం. ఇతడు ఎఫ్.ఎ. చదువుకొనే సమయంలో ఇతని తండ్రి చనిపోయాడు. దానితో కాలేజీ మానివేసి ఇంటి నుండి ప్రైవేటుగా ఎఫ్.ఎ.పూర్తి చేశాడు. కొన్ని రోజులు బళ్లారిలో తాలూకాఫీసులో గుమాస్తాగా పనిచేశాడు. తరువాత రాజమండ్రి ట్రైనింగ్ కాలేజీలో శిక్షణ పొంది అనంతపురం గవర్నమెంట్ ట్రైనింగ్ స్కూలులో తెలుగుపండితుడిగా పనిచేశాడు. ఆ తరువాత బళ్లారి, కర్నూలు, రాయచోటి మొదలైన చోట్ల 40 సంవత్సరాలు ఉపాధ్యాయుడిగా పనిచేశాడు. 1940లో బళ్లారిలో పదవీవిరమణ చేశాడు.

## రచనలు
### నాటకాలు
* విప్రనారాయణ నాటకము (1932)
* గౌతమబుద్ధుడు (1936) 
* సౌందరనందనము 
* ఉన్మత్త రాఘవము
* కాకతి రుద్రమాంబ
* విషాదరామరాజీయము
* క్షమావతీ విజయము
* మానవ విజయము

### పద్యకృతులు
* పంపాపురీ శతకము
* కవితానీరాజనము
* ఆర్యా సుభాషితములు
* రూపన కుమారభారతము (ద్విపద కావ్యము)

### అనువాద గ్రంథాలు
* గీతాంజలి - రవీంద్రనాథ్ టాగూరు 
* మాలిని - రవీంద్రనాథ్ టాగూరు 
* యజ్ఞము - రవీంద్రనాథ్ టాగూరు
* మొదటి సారాయిబట్టి - టాల్‌స్టాయ్ 
* త్రాగుబోతు - టాల్‌స్టాయ్ 
* కాళిదాసు
* భారతీయ ప్రజ్ఞ - అరవిందులు
* యోగభూమికలు - అరవిందులు
* జాతీయ విద్యావిధానము - అరవిందులు
* జీవిత సమస్యలు - సమాధనములు - అరవిందులు
* మాతృశ్రీ - అరవిందులు
* పాతకాలం నాటి పలుకులు - మాతృశ్రీ
* మాతృశ్రీ ప్రార్థనలు -ధ్యానములు
* శ్రీ అరవింద జీవిత సంగ్రహము
* విద్య 
* శ్రీ అరవిందుల యోగము - నళినీకాంత్ గుప్త

### ఇతర రచనలు
* కావ్యనిదానము
* శిశుమానసిక శాస్త్రము
* ఆధ్యాత్మికోపాసన
* మాతృభాషాబోధిని
* పరిణయ కథామంజరి
* కథామణిప్రవాళముక్తావళి
* ఆంధ్ర వ్యాకరణ దర్పణము
* నారాయణ తెలుగు వాచకములు
* నారాయణ తెలుగు ఉపవాచకములు
* జీవిత చరిత్రము
* సుధేష్ణ శీలపరిశీలనము
* వ్యాస మంజూష
* ఆంధ్రభాష - వ్యవహారికము - గ్రాంథికము

## బిరుదులు/సత్కారాలు
* 1956లో హిందూపురము శారదాపీఠము **సాహితీశిల్పి** అనే బిరుదుతో సత్కరించింది.
## మరణం
ఇతడు తన 83వ యేట 1963, ఆగస్టు 30న పరమపదించాడు.

## మూలాలు

వర్గం:1885 జననాలు
వర్గం:తెలుగు కవులు
వర్గం:1963 మరణాలు
వర్గం:ఆదర్శ ఉపాధ్యాయులు
వర్గం:రాయలసీమ రచయితలు
గుంటి సుబ్రహ్మణ్యశర్మ

**గుంటి సుబ్రహ్మణ్యశర్మ** అనంతపురం జిల్లాకు చెందిన శతాధిక గ్రంథకర్త.
## జీవిత విశేషాలు
సంస్కృత, ఆంగ్ల. ఆంధ్ర భాషలలో విద్యావంతుడు. సంస్కృతము గురుముఖంగా కాకుండా కేవలం స్వయంకృషితో నేర్చుకున్నాడు. అనంతపురంజిల్లా లోని అనేక గ్రామాలలో సెకండరీ గ్రేడ్ ఉపాధ్యాయునిగా పనిచేస్తూ ప్రైవేటుగా ఇంటర్మీడియెట్, బి.కాం పరీక్షలు పాసయ్యాడు. ఇతని కలం నుండి 18 నవలలు, 18 బాలసాహిత్య కథాసంపుటాలు,18 వచనప్రబంధాలు, 20 జాతీయనాయకుల జీవితచరిత్రలు, 8 పద్యకావ్యాలు, ఇంకా ఎన్నో ఇతర గ్రంథాలు వెలువడినవి. ఇతని అపరాధపరిశోధక నవల 'భూతగృహము' ఆంధ్ర ప్రచారిణీ గ్రంథమాల కాకినాడచే 116/-రూ.ల బహుమతి గెలుచుకుంది.

## రచనలు
* భూతగృహము (అపరాధపరిశోధక నవల)
* రహస్యశోధనము (అపరాధపరిశోధక నవల) 
* విశ్వజ్యోతి (గౌతమ బుద్ధుని చరిత్ర కావ్యము)
* మాధవాశ్రమము (నవల)
* విశ్వప్రేమ (బసవేశ్వరుని చరతము కావ్యము)
* శ్రీరామకృష్ణ భాగవతము (5000 పద్యాలున్న ఉద్గ్రంథము)
* జయాపజయములు
* కాసులదండ
* కాలభ్రమణం
* కన్నీటికాపురం
* ఆత్మతత్త్వవిచారము

## రచనల నుండి ఉదాహరణలు
::ఎన్నఁటికైన నన్ను నిను నేర్పడఁజేయును మిత్తి; సంపదల్
::మిన్నలు కావు; నేను మిడిమేలపు జీవితమొంది భూమిపై
::గ్రన్నన జచ్చుకంటె, బలకాయ సముత్థిత శక్తివెల్, నా
::పన్నుల సేవఁజేతు; నిదిపాడియ; మద్భవసార మిద్ధరణన్

::ఏమి సేతు నకట! ఎనలేని నీరూప
::కాంతి, రెంట దీన కష్టజనుల 
::యోజ, చేరి మనసు నుఱ్ఱూత లూగించు
::సుదతి నిన్ను విడుతు సుకృతమెంచి

::తనయుడనై నీయొడిలో 
::దనరారుచు నుందు నింక తలఁకక,నాపై
::మనసుంచక, యేలోటును
::గనుపించక సుతునితోడ గడుపుము దినముల్
::(**విశ్వజ్యోతి** నుండి)

::మృత్యుముఖమున దరిజేరి మేధినీశు
::లొక్కటౌదురు,భువిలోన సుక్కి పిదప
::నెవర లేమౌదురో దేవు డెఱుగు? నకట!
::మురిసిపోదురు మూన్నాళ్ళ ముచ్చటలకు
::(**విశ్వప్రేమ** నుండి)

## బిరుదులు/సత్కారాలు
* అనంతపురము రాయలకళాగోష్ఠి ఇతడికి **మహాకవి** అనే బిరుదును ప్రదానం చేసింది.

## మూలాలు

వర్గం:1905 జననాలు
వర్గం:తెలుగు కవులు
వర్గం:ఆదర్శ ఉపాధ్యాయులు
వర్గం:తెలుగు నవలా రచయితలు
వర్గం:అనంతపురం జిల్లా రచయితలు
వర్గం:అనంతపురం జిల్లా ఉపాధ్యాయులు
శ్రీనివాస్ వాసుదేవ్

**శ్రీనివాస్ వాసుదేవ్** యువ కవి. కవి సంగమం రచయితలలో ఒకరు.

## జననం
**శ్రీనివాస్ వాసుదేవ్ ** జయమ్మ, గోవిందరాజులు దంపతులకు జూలై 3న విశాఖపట్నం లో జన్మించారు.

## ప్రస్తుత నివాసం - వృత్తి/ఉద్యోగం
విశాఖపట్నంలోని ఆంధ్రాయూనివర్శిటీలో విద్యాభ్యాసం పూర్తిచేసాక దాదాపు పదిహేడేళ్ళపాటు వివిదదేశాల్లో ఆంగ్లభాషా అధ్యాపకుడిగా పనిచేసి ప్రస్తుతం బెంగుళూరు	లో నివసిస్తున్నారు. ఆంగ్లభాషా అధ్యాపకుడుగా పనిచేస్తున్నారు.

## వివాహం
వీరికి సునందతో వివాహం జరిగింది.

## ప్రచురితమయిన మొదటి కవిత
మొదటి కవిత **వీర సైనికుడి ప్రేమమరణం	**, కాలేజ్ మ్యాగజైన్లో ప్రచురితం అయింది.

## కవితల జాబితా
* వర్షం
* గుడిమెట్లు-నా శిధిల కథల సంచిక
* నేనూ, నా సముద్రం
* చిల్లరదేవుళ్ళు
* అక్షర 'మో'! అనుభవ 'మో'
* "ది డర్టీ పిక్చఱ్
* ఏ వాక్యమూ మరణించదు
* సారీ! సోల్డవుట్
* ఛాయాగీత్
* ద్వైతం
* ఆత్మకథనం
* వీడె..ఆ మాటలన్నీ మోసాడు
* కన్ఫెషన్స్
* సహచరి
* నువ్వూ నేను, ఓ ద్వీపం!
* కొన్ని సార్ధకతలు
* వానచిగురు
* ఇత్తెఫాఖ్

## ప్రచురితమయిన పుస్తకాల జాబితా
# ఆకుపాట

## బహుమానాలు - బిరుదులు	 - గుర్తింపులు
2013 సంవత్సరానికిగానూ రవీంద్రనాథ్ టాగోర్ పేరిట నెలకొల్పబడిన "Outstanding Poet of the Year--2013"  అవార్డ్ వీరి అంగ్ల కవిత "Green Peas- an entrating Plea" కి ఇవ్వటం జరిగింది

## ఆకుపాట పుస్తక ఆవిష్కరణ చిత్రమాలిక

|ఆకుపాట పుస్తక ముఖచిత్రం
File:Srinivas Vasudev Telugu Poet 06.jpg|ఆకుపాట పుస్తక ఆవిష్కరణలో శ్రీనివాస్ వాసుదేవ్ 
File:Srinivas Vasudev Telugu Poet 05.jpg|ఆకుపాట పుస్తక ఆవిష్కరిస్తున్న కవులు
File:Srinivas Vasudev Telugu Poet 03.jpg|శ్రీనివాస్ వాసుదేవ్ కు  జ్ఞాపిక బహుకరణ 
|వార్త పత్రికలో పుస్తక వివరాలు


## ఇతర లంకెలు
* ఆకుపాట పుస్తక ఆవిష్కరణ
* ఆకుపాట పుస్తకం గురించి కవి యాకూబ్ గారి ప్రసంగం
*  శ్రీనివాస్ వాసుదేవ్ కవిత్వ పఠనం కవి సంగమం సిరీస్ - 10
* శ్రీనివాస్ వాసుదేవ్ కవిత్వ పఠనం కవి సంగమం సిరీస్ - 10

## మూలాలు

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:విశాఖపట్నం జిల్లా కవులు
హేమచంద్ర వ్యాకరణము

పాణిని రచించిన గ్రంథము అష్టాధ్యాయి. శబ్ద శాస్త్రమును సూత్ర రూపమున బోధించి కృతకృత్యుడయిన వారిలో ఈతడే ఉత్తమోత్తముడు. వ్రాసినవి నాలుగువేల సూత్రములు. వానికి అనుకూలపడుటకు, అధికారము లనియు అనువృత్తు లనియు మరికొన్నిటిని స్వీకరించెను. అష్టాధ్యాయికి పిదప వైయూకరణులు అనేకులు పాణినీయ తంత్రమునకు వ్యాఖ్యానములు కావించిరి. అష్టాధ్యాయిలో ఉన్నవి ఉన్నట్టు సూత్రములనుంచి ఆక్రముమమున వ్యాఖ్యానములోనర్చినవారు కొందరు. విషయమంతకు ఒకవిధముగ ప్రణాళిక ఏర్పరచుకొని తదనుకూలముగ శీర్షికలను గవించి చక్కగా బోధించువారు కొందరు. ఇటువంటి వ్యాకరణము లలో ఒకటి ఈ హేమచంద్ర వ్యాకరణము. దీనిని రచించిన హేమచంద్రుడు జైనుడు. 11వ శతాబ్దిలో ఈతడు ముంబాయి సమీపమునందు జన్మించాడు. జైన మతమందు ఆచార్యుడైనాడు. ఈ గ్రంథమునందు 8 అధ్యాయములు, 4 పాదములు ఉన్నాయి.వీటిలో 7 అధ్యాయములు సంస్కృత భాషకును, 8 వది ప్రాకృత భాకు సంబంధించింది.హేమచంద్రుడు దీనినే కాక ద్వాశ్రయ కావ్యమొకటి భట్టి కావ్యము రీతి లక్ష్య గ్రంథముగా రచించాడు.

## మూలాలు

1. భారతి మాస సంచిక.

వర్గం:సంస్కృత వ్యాకరణము
బోపదేవ వ్యాకరణము

పాణిని రచించిన గ్రంథము అష్టాధ్యాయి. శబ్ద శాస్త్రమును సూత్ర రూపమున బోధించి కృతకృత్యుడయిన వారిలో ఈతడే ఉత్తమోత్తముడు. వ్రాసినవి నాలుగువేల సూత్రములు. వానికి అనుకూల పడుటకు, అధికారము లనియు అనువృత్తు లనియు మరికొన్నిటిని స్వీకరించెను. అష్టాధ్యాయి పిదప వైయూకరణులు అనేకులు పాణినీయ తంత్రమునకు వ్యాఖ్యానములు కావించిరి. అష్టాధ్యాయిలో ఉన్నవి ఉన్నట్టు సూత్రములనుంచి ఆక్రముమమున వ్యాఖ్యానములోనర్చినవారు కొందరు. విషయమంతకు ఒకవిధముగ ప్రణాళిక ఏర్పరచుకొని తదనుకూలముగ శీర్షికలను గావించి చక్కగా బోధించువారు కొందరు. ఇటువంటి వ్యాకరణములలో ఒకటి ఈ **బోపదేవ వ్యాకరణము**. ఈ బోపదేవుడు మహారాష్ట్రుడు. ఇతని వాక్యములను మల్లినాథుడు పేర్కొనియున్నాడు. ఇది కాతంత్ర వ్యాకరణము వలే విషయ క్రమమును బట్టి యుండును. స్వరాదులు చెప్పు సూత్రములేవీ ఇందు కనబడలేదు. ఇందు **హరిహరుల**యు, ఇతర దేవతలయు పేరులు లక్ష్యములుగా ఈయబడుచుండును. ఇదే పద్ధతిని తరువాతివారు కొందరు సంజ్ఞలకు కూడా **కృష్ణ-రాధ** మున్నగు పేరులు పెట్టిరి. మహారాష్ట్ర దేశీయుల ప్రాబల్యములో మాత్రము దీనికి అధిక ప్రచారమున్నట్లు తెలియుచున్నది. శాబ్దకౌస్తుభములో బోపదేవుని పేరు భట్టోజీ దీక్షితుడు చెప్పియుండుటచే దీనికి ప్రచారము పెరిగింది. కాలక్రమమున అన్నింటితో పాటు ఇదియు అడుగంటినది.

## మూలాలు
1. భారతి మాస సంచిక.

వర్గం:సంస్కృత వ్యాకరణము
నెల్లూరుజిల్లా గ్రామనామాలు భాషా సామాజిక పరిశీలన

thumb
**నెల్లూరుజిల్లా గ్రామనామాలు భాషా సామాజిక పరిశీలన** (ఆంగ్లం: A Socio-Linguistic Study of the Place Names of Nellore District) ఒక పరిశోధన గ్రంథం. దీనిని డా. ఉగ్రాణం చంద్రశేఖర రెడ్డి శ్రీ వేంకటేశ్వర విశ్వవిద్యాలయం, తిరుపతి నుండి 1989లో డాక్టరేట్ పొందడానికి చేసిన పరిశోధన మూలంగా చేసిన విశేషాలను పుస్తకరూపంలో ముద్రించారు.

గ్రామనామాలు ఆ ప్రాంతపు వందల, కొన్ని సందర్భాల్లో వేలయేళ్ళ చరిత్రకు తాళపుచెవి లాంటిది. ఆ ప్రాంతపు భౌగోళిక, సామాజిక, ఆధ్యాత్మిక, రాజకీయ విశేషాలు గ్రామనామాల ద్వారా తెలుస్తాయి. చరిత్ర, భౌగోళిక వివరాలు, సామాజిక చరిత్ర వంటి ఎన్నో రంగాలు గ్రామనామాలతో ముడిపడ్డాయి. ఉదాహరణకు ఆలమూరు అన్న పేరు ఆలము(యుద్ధము), ఊరు అన్న పదాల కలయికతో ఏర్పడగా ఆ ప్రాంతంలో పూర్వం యుద్ధం జరిగిందన్న విషయాలు సూచిస్తూంటాయి. అలాగే ఎన్నో గ్రామాల పేర్లు వివిధాంశాలకు సూచనలుగా నిలుస్తాయి. ఈ క్రమంలో నెల్లూరు జిల్లాలోని వివిధ గ్రామనామాల వెనుకనున్న భాషా విశేషాలు, తద్వారా సామాజికాంశాల వివరణలతో ఈ పరిశోధన గ్రంథం రూపొందించారు.

## మూలాలు

*భారత డిజిటల్ లైబ్రరీలొ ఈ పుస్తక ప్రతి.
*అర్కీవ్.ఆర్గ్ లో ప్రతి

వర్గం:తెలుగు పుస్తకాలు
వర్గం:తెలుగు పరిశోధనా గ్రంథాలు
వర్గం:1989 పుస్తకాలు
ఓకే

**ఓకే** అనేది ఇంగ్లీష్ భాషలో ఒక పదం. ఇంగ్లీషు భాషలో అత్యధికంగా వాడబడుతున్నది ఈ పదం. ఈ పదాన్ని *మంచిదే*, *సరైనదే*, *అలాగే,* *సరే*, *అలాగే కానివ్వండి* అనే అర్థాల్లో ఉపయోగిస్తారు. తరచుగా దీన్ని *అవును* అనే పదానికి బదులుగా ఉపయోగిస్తారు. యునైటెడ్ స్టేట్స్ ఆఫ్ అమెరికాలో ఓక్లహోమా రాష్ట్రానికి సంక్షిప్తంగా కూడా OK ఉంది. ఓకే పదం మొదట నుంచి ఉపయోగిస్తూ వస్తున్నారని కచ్చితంగా చెప్పలేం, కానీ కొంతమంది నిపుణులు "Ol Korrect" (అంతా సరైనదే-All correct) అనే తమాషా రచనా విధానం యొక్క పదం నుండి OK పదం వచ్చినట్లుగా చెబుతారు. అలాగే గ్రీక్ లో "ఓల కల" ("Ola kala") పదబంధాన్ని కూడా కనుగొన్నారు, దీనర్థం "అంతా ఉత్తమం" అన్నట్లుగా ఉంటుంది.

## ప్రచురణలో

* అమెరికాలో అత్యంత ప్రజాదరణ గల నాటి పత్రిక "ద బోస్టన్ మార్నింగ్ పోస్ట్‌"లో "ఓకే" పదం మొదటిసారిగా 1839 మార్చి 23న ప్రచురితమైంది.

## ఇవి కూడా చూడండి
* వేదశ్రీ ఓకే, మరాఠీ చిత్ర పరిశ్రమలో భారతీయ నటి, నేపథ్య గాయని.

వర్గం:పదజాలం
చిన్నయసూరి జీవితము

thumb
పరవస్తు చిన్నయ సూరి ప్రసిద్ధ తెలుగు రచయిత. గొప్ప పండితుడు. ఆయన రచించిన బాలవ్యాకరణం, నీతిచంద్రిక చాలా ప్రసిద్ధి గాంచాయి. పద్యమునకు నన్నయ, గద్యమునకు చిన్నయ అనే లోకోక్తి ఉంది. ఆయన జీవిత చరిత్రను పరిశోధన పరమేశ్వర బిరుదాంకితులైన నిడదవోలు వెంకటరావు రచించారు.

## రచయిత పరిచయం
**నిడుదవోలు వేంకటరావు**  ప్రసిద్ధ సంస్కృతాంధ్ర పండితులు. సాహిత్య విమర్శకులు, ప్రాచీన గ్రంథ పరిష్కర్త, అసాధారణ పరిశోధకులు. వీరు విజయనగరం మహారాజా కళాశాలలో బి.ఏ. పట్టభద్రులైనారు. వీరు పిఠాపురం రాజావారి శ్రీ సూర్యారాయాంధ్ర నిఘంటువు నిర్మాణంలోను, రాజావారి కళాశాలలో కొంతకాలం పనిచేశారు. అనంతరం మద్రాసులోని ప్రాచ్య పరిశోధన సంస్థలోని ఆంధ్ర శాఖలో చేరి క్రమేపీ ఆ శాఖకు అధ్యక్షులైరి. వీరు పరవస్తు చిన్నయసూరి జీవితచరిత్ర, కొప్పరపు సోదర కవుల చరిత్ర లను రచించిరి. 1982 అక్టోబరు 15 తేదీన దివంగతులయారు.

## విషయ సూచిక

# ఉపోధ్ఘాతము
# జననము, విద్యాభ్యాసము
# పాండిత్య ప్రకర్ష - ఉద్యోగ ప్రయత్నములు
# పచ్చయప్ప పాఠశాలా పండిత పదవి
# రాజధానీ కళాశాల పండిత పదవి
# వచన రచన
# వ్యాకరణ రచన
# బాలవ్యాకరణము 1
# బాలవ్యాకరణము 2
# చిన్నయసూరి నిఘంటువు
# కృత్యంతరములు
# పద్య రచన
# సాహిత్య విద్యా ప్రచారము
# శిష్యవర్గము

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
కొత్త ఈదర

**కొత్త ఈదర** కృష్ణా జిల్లా అగిరిపల్లి మండలానికి చెందిన రెవెన్యూయేతర గ్రామం.

## సమీప గ్రామాలు
బొద్దనపల్లి 3 కి.మీ, పిన్నమరెడ్దిపల్లి 5 కి.మీ, బత్తులవారిగూడెం 6 కి.మీ, నుగొండపల్లి 6 కి.మీ, వడ్లమాను 7 కి.మీ

## సమీప  మండలాలు
నూజివీడు, మైలవరం, రెడ్డిగూడెం

## గ్రామానికి రవాణా సౌకర్యాలు
నూజివీడు, మైలవరం, గన్నవరం నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 31 కి.మీ

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో సర్పంచి పదవికి ఎవరూ నామినేషను వేయకపోవడంతో ఆ పదవి ఇంకా ఖాళీగానే ఉంది. సర్పంచి పదవికి అర్హుడైన ఎస్.సి. జనరల్ అభ్యర్థి ఎవరూ లేకపోవడంతో ఇలా జరిగింది. ప్రస్తుతం 8వ వార్డు సభ్యులుగా గెలుపొందిన శ్రీ బెక్కం రాజగోపాలరావు, ఉపసర్పంచిగా ఎన్నికై, విధులు నిర్వహించుచున్నారు. [1]

## మూలాలు

## వెలుపలి లంకెలు
[1] ఈనాడు కృష్ణా; 2014, జూలై-23; 7వ పేజీ.

వర్గం:ఆగిరిపల్లి మండలంలోని గ్రామాలు
శ్రీనివాస్ రామడుగుల

**శ్రీనివాస్ రామడుగుల** పూర్తిపేరు **రామడుగుల వెంకట సత్య సూర్య శ్రీనివాస్**. తెలుగు యువకవులలో ఒకరు. ఇతని కలం పేరు "శ్రీ". కవి సంగమంలో కవిత్వం వ్రాస్తుంటారు.

## జీవిత విశేషాలు
**రామడుగుల** సీతారామం, సూర్య గంగాధరం దంపతులకు 1968 జనవరి 11న తూర్పు గోదావరి జిల్లా రంగాపురం గ్రామంలో జన్మించాడు.

## నివాసం - వృత్తి, ఉద్యోగం
ప్రస్తుతం భోపాల్ లోని దూరదర్శన్ కేంద్రంలో ఇంజినీర్ గా పనిచేస్తున్నాడు.

## వివాహం - పిల్లలు
ఇతని వివాహం సత్యలక్ష్మితో జరిగింది. ఇతనికి ఒక కుమార్తె (సింధూజ).

## ప్రచురించిన పుస్తకాలు
# "శ్రీ వాక్యం" (ఏక వాక్య కవితల సహస్రం) 2013 సెప్టెంబరు 1 న  విశాఖపట్టణంలో రోజా డాన్స్ అండ్ ఆర్ట్ అకాడమీ వారి చేతుల మీదుగా ఆవిష్కరణ జరిగింది. 
# "మనసంతా నువ్వే" (దీర్ఘ కవితల సంపుటి) 2014  జనవరి 11 న హైదరాబాదులో  సి నారాయణ రెడ్డి చేతుల మీదుగా ఆవిష్కరణ జరిగింది.

## బహుమానాలు, బిరుదులు, గుర్తింపులు
**బహుమానాలు**
# 2013 సెప్టెంబరులో విడుదల చేసిన శ్రీవాక్యానికి తెలుగు బుక్ ఆఫ్ రికార్డ్స్ వారి అవార్డు 2014 సెప్టెంబరు 1న హైదరాబాద్ లో.
 
# "ప్రేమను ప్రేమించు ప్రేమకై" గ్రూప్ లో కవితలకి ప్రథమ బహుమతి ఒకసారి, ద్వితీయ బహుమతి మరోసారి.
# తిరుపతి దేవస్థానం వారు నిర్వచించిన పురాణ ప్రబోధ పరీక్షలో రాష్ట్ర స్థాయిలో వెండిపతకం (1982లో )

## బిరుదులు
# "ఏకవాక్య కవితా విశారద" విశాఖపట్టణంలో రోజా డాన్స్ అండ్ ఆర్ట్ అకాడమీ వారిచే. 2013 సెప్టెంబరు 1న బహూకరించబడింది.
## గుర్తింపులు
* తెలుగు వన్.కాంలో ప్రత్యేకమైన రోజులలో కవితలు చాలా ప్రచురించబడ్డాయి.
* సేవ పత్రికలో కొన్ని ప్రచురించబడినవి.
* NATA  వారు ఇప్పటివరకు ప్రచురించబడిన రెండు సంచికల లోను కవితలు ప్రచురించబడినవి.
* తెలుగు వెలుగులు పత్రికలో బెంగళూరు తెలుగు పత్రికలో ఆస్ట్రేలియా వారి పత్రికలో కవితలు ప్రచురించబడినవి
* ఏక వాక్య కవితలు 3500 ఇప్పటికి వ్రాయడం జరిగింది.ఇదొక రికార్డు తెలుగు సాహితీ చరిత్రలో.
* దీర్ఘ కవితలు సుమారుగా 250 వరకు రచించాడు
* ద్విపాద కవితామాలికలు సుమారు 1500 దాకా రచించాడు.

## మనసంతా నువ్వే, శ్రీ వాక్యం పుస్తకాల ఆవిష్కరణ చిత్రమాలిక

దస్త్రం:Rvss Srinivas 05.jpg|శ్రీ వాక్యం పుస్తకం ఆవిష్కరిస్తున్న కవులు
దస్త్రం:Rvss Srinivas 04.jpg|శ్రీనివాస్ రామడుగులకు  సన్మానం
దస్త్రం:Rvss Srinivas 08.jpg|మనసంతా నువ్వే పుస్తకం ఆవిష్కరిస్తున్న కవులు
దస్త్రం:Rvss Srinivas 07.jpg|సినారే చేతుల మీదుగా జ్ఞాపిక స్వీకరణ


## మూలాలు

## ఇతర లంకెలు
* శ్రీకవితలు బ్లాగ్

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:1968 జననాలు
వర్గం:తూర్పు గోదావరి జిల్లా కవులు
స్వర్ణలతా నాయుడు

**స్వర్ణలతా నాయుడు** (సెప్టెంబర్ 8, 1975 - జూలై 3, 2016) యువ కవయిత్రులలో ఒకరు. 2012 సెప్టెంబర్ 5 నుండి కవితలు రాయడం ప్రారంభించి, ఇప్పటివరకు 100 కవితలకు పైనా రచించారు. ఏకవాక్య కవితలు (400 వరకు) కూడా రాశారు. కవి సంగమం రచయితలలో ఒకరు

## జననం - విద్యాభ్యాసం
వీరు అనురాధ, రాధాకృష్ణ దంపతులకు 1975, సెప్టెంబర్ 8 న నల్గొండ జిల్లా నాగార్జునసాగర్లో జన్మించారు. ఖమ్మంలో ఉండండ వల్ల డిగ్రీ వరకి అక్కడే చదివారు. అనంతరం హైద్రాబాద్ లోని వనితా కళాశాలలో జంతుశాస్త్రంలో ఎం.ఎస్సీ చేశారు.

thumb|జ్వలించిన రాగాలు పుస్తక ముఖచిత్రం
thumb|పూలపిట్ట పుస్తక ముఖచిత్రం

## భర్త - పిల్లలు
1999 ఆగస్టు 27న సోమిశెట్టి నరసింహారావుగారితో వివాహం జరిగింది. వీరికి ఒక పాప (శ్రీశివాని).

## ప్రచురితమయిన మొదటి కవిత
**హిమవర్షం** అనే కవిత **[[ఆంధ్రభూమి]]**లో ప్రచురితం అయింది.

## కవితల జాబితా
మబ్బుల పల్లకి, తీపి తెలుగు, వలపుల సంద్రం, నా రాజు, అమ్మ, స్వాతంత్ర్యం, కాలానికి రంగులద్దుకోవాలి, ఉదయకాంతుల ఉగాది, వంటి కవితలు వివిధ పత్రికలలో 90 కవితలపైనే అచ్చయ్యాయి. వీరి కవిత NATA లో కూడా ప్రచురితం అయింది.

## ప్రచురితమయిన పుస్తకాల జాబితా
* **శ్రీస్వర్ణ కిరణాలు** 2014 మే 24న విడుదలైంది.

## మరణం
గత కొన్ని రోజులుగా హార్ట్ ప్రాబ్లంతో హాస్పటల్ లో చికిత్సపొందుతూ 2016, జూలై 3 న తుదిశ్వాస విడిచారు.

## శ్రీ స్వర్ణ కిరణాలు ...ఆవిష్కరణ చిత్రమాలిక

File:Swarnalatha Naidu Book Relese 02.jpg|స్వర్ణలతా నాయుడు పుస్తక విడుదల
File:Swarnalatha Naidu Book Relese 01.jpg|సినారే గారి చేతుల మీదుగా దత్తకళా పీఠంవారి జ్ఞాపిక బహుకరణ
File:Swarnalatha Naidu Book Relese 03.jpg|మనసంతా నువ్వే గ్రూప్ జ్ఞాపిక బహుకరణ
File:Swarnalatha Naidu Book Relese 04.jpg|ఎడిటర్ కంచర్ల సుబ్బానాయుడు చేతుల మీదుగా సేవా అంతర్జాల పత్రికవారి జ్ఞాపిక బహుకరణ


## జ్వలించిన రాగాలు, పూలపిట్ట... ఆవిష్కరణ చిత్రమాలిక

File:Swarnalatha Naidu Book Release 05.jpg|జ్వలించిన రాగాలు - పూలపిట్ట ఆవిష్కరణ
File:Swarnalatha Naidu Book Release 06.jpg|స్వర్ణలతా నాయుడుకి జ్ఞాపిక బహుకరణ
File:Swarnalatha Naidu Book Release 07.jpg|అందెశ్రీకి పుస్తక బహుకరణ


## ఇతర చిత్రమాలిక

దస్త్రం:Book Relese.jpg|శ్రీ స్వర్ణ కిరణాలు పుస్తక విడుదల పేపర్ వార్త
దస్త్రం:Book Relese 1.jpg|జ్వలించిన రాగాలు పుస్తక విడుదల పేపర్ వార్త
దస్త్రం:Andhrabhumi weekly.jpg|ఆంధ్రభూమి వార పత్రిక
దస్త్రం:Banglore telugu tejam masapatrika.jpg|బెంగళూరు తెలుగు తేజం మాస పత్రిక


## మూలాలు

## లింకులు
* సేవ తెలుగు పత్రిక లో స్వర్ణలతా నాయుడి కవిత

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:1975 జననాలు
వర్గం:2016 మరణాలు
వర్గం:నల్గొండ జిల్లా కవయిత్రులు
శుక్రవారం పల్లి

**గమనిక:**ఈ గ్రామం ఉన్న మండలం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కరీంనగర్ జిల్లా నుండి పెద్దపల్లి జిల్లాకు మారింది. (GO Ms No 227 Revenue (DA-CMRF) Department, Dated: 11-10-2016) ఆ మండలంలో శుక్రవారంపేట అనే పేరుతో గ్రామ వ్యాసం ఉంది.గణాంకాలు సరిపోవుచున్నవి.

**శుక్రవారం పల్లి**, కరీంనగర్ జిల్లా, ముత్తారం మండలానికి చెందిన గ్రామం 

## గణాంకాలు
;జనాభా (2011) - మొత్తం 	185 - పురుషుల సంఖ్య 	100 - స్త్రీల సంఖ్య 	85 - గృహాల సంఖ్య 	50
;

## మూలాలు

https://web.archive.org/web/20150924034224/http://www.censusindia.gov.in/PopulationFinder/Sub_Districts_Master.aspx?state_code=28&district_code=03

## వెలుపలి లింకులు
కిస్టంపేట్ (శ్రీరాంపూర్ మండలం)

**కిస్టంపేట**, పెద్దపల్లి జిల్లా, శ్రీరాంపూర్ మండలానికి చెందిన గ్రామం 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.  

## గణాంకాలు
2011 భారత జనాభా గణాంకాల ప్రకారం మొత్తం జనాభా 	1,508 - పురుషుల సంఖ్య 	767 - స్త్రీల సంఖ్య 	741 - గృహాల సంఖ్య 	421

## మూలాలు

## వెలుపలి లింకులు
దీపిక దామెర్ల

thumb|దీపిక దామెర్ల
కెనడాలోని ఒంటారియో రాష్ట్ర ఆరోగ్యమంత్రి **దీపిక దామెర్ల**. ఈమె అంతకు ముందు ఆ దేశంలో మౌలిక వసతుల కల్పనలో సహాయమంత్రి. దీపీక పుట్టి, పెరిగింది సికింద్రాబాద్‌లో. దీపిక తండ్రి వెంకట రమణారావు, ఆయన మిలటరీలో మేజర్‌గా పనిచేసారు. తల్లి శేషు, ఆమె కథా రచయిత్రి. మిలటరీలో మేజర్‌గా పనిచేసిన రమణారావు ఉద్యోగ విరమణ తరువాత పుణేలో స్థిరపడ్డారు. దీపిక తల్లి శేషు భారతదేశానికి స్వాతంత్య్రం వచ్చిన తర్వాత ఇక్కడి సమాజంలో వచ్చిన మార్పులు, మహిళలు ఎదుర్కొన్న సవాళ్లు, ఎదగడానికి మహిళ పడిన కష్టాల ఇతివృత్తంతో ఆమె అనేక కథలు రాశారు.

దీపిక చదువు పూర్తయ్యాక 1991లో పుణేలోని అల్ఫాలావల్ కంపెనీలో మేనేజింగ్ డెరైక్టర్ దగ్గర అసిస్టెంట్ ఫైనాన్స్ ఎగ్జిక్యూటివ్‌గా పనిచేసారు. తరువాత కెనడాలో ఉద్యోగం చేస్తున్న వ్యక్తితో వివాహం కావడంతో ఆమె భారత్ నుంచి కెనడాకు వెళ్లారు. కెనడాలో ఎం.బి.ఎ పూర్తిచేసిన తర్వాత దీపిక రాయల్ బ్యాంకులోనూ, నోవా సోషియా బ్యాంకులోనూ పనిచేశారు.

ఒకరోజు అనుకోకుండా కెనడా దేశ ప్రధానమంత్రిని కలవడంతో దీపిక దృష్టి సామాజికాంశాల మీదకు మళ్లింది. తరువాత "ఒంటారియో ప్రావిన్స్‌లో మినిష్టర్ ఆఫ్ ట్రేడ్‌లో ఎకనమిక్ డెవలప్‌మెంట్" విభాగంలో సీనియర్ అడ్వయిజర్‌గా చేరింది. తరువాత ఓమ్ని టెలివిజన్ చానెల్‌లో రిపోర్టర్ ఉద్యోగంలో చేరారు. చెదరని చిరునవ్వు వాక్పటిమ ఉన్న దీపిక అక్కడి రాజకీయ నాయకుల దృష్టిలో పడింది. తరువాత 2011లో లిబరల్‌పార్టీ అభ్యర్థిగా ఎన్నికల బరిలో దిగిన దీపిక ఆ ఎన్నికల్లో నాలుగు వేల ఓట్ల మెజారిటీతో గెలిచి పార్లమెంటరీ అసిస్టెంట్ మినిస్టర్ ఆఫ్ ఇన్‌ఫ్రాస్ట్రక్చర్‌గా పనిచేశారు. మళ్లీ 2014 ఎన్నికల్లో కెనడావాసులు దీపికను పదివేలకు పైగా మెజారిటీతో గెలిపించారు. ఈ దఫా అక్కడి ప్రభుత్వం అమెకు దేశ ఆరోగ్యశాఖ బాధ్యతలు అప్పగించింది. 2014 జూన్ 24న దీపిక ఈ బాధ్యతలను తీసుకున్నారు. 
 
## విద్య
* తిరుమలగిరి కేంద్రీయ విద్యాలయలో
* కెనడాలో టొరంటో యూనివర్శిటీలో ఎం.బి.ఎ ఫైనాన్స్

## కుటుంబ నేపథ్యం
దీపిక పూర్వీకులు ఖమ్మం జిల్లాలోని దామెర గ్రామం నుంచి మూడు వందల యేళ్ల కిందట రాజమండ్రికి వెళ్లారు.

## మూలాలు
* సాక్షి దినపత్రిక - 23-07-2014 ఫ్యామిలీ పేజీ (కెనడాలో విరిసిన తెలుగు కమలం) 

వర్గం:జీవిస్తున్న ప్రజలు
లెవెల్ క్రాసింగ్

**లెవెల్ క్రాసింగ్** లేక **రైల్వే రోడ్ క్రాసింగ్** అనగా రైలుమార్గం దాటే ఒక కూడలి. ఇక్కడ ఒకే స్థాయిలో రైల్వే లైన్‌కు అడ్డంగా రహదారి లేదా కాలిబాట ఉంటుంది. దీనికి వ్యతిరేకంగా రైల్వే లైన్ ను దాటేందుకు ఓవర్ బ్రిడ్జి లేదా అండర్ బ్రిడ్జి లేదా సొరంగ మార్గాన్ని ఉపయోగిస్తారు. లెవెల్ క్రాసింగ్ కు ఇతర పేర్లు రైల్వే క్రాసింగ్, గ్రేడ్ క్రాసింగ్, రోడ్ త్రో రైల్‌రోడ్, రైల్‌రోడ్ క్రాసింగ్, ట్రైన్ క్రాసింగ్.

## అవలోకనం
ప్రారంభ లెవెల్ క్రాసింగ్స్ రైలు విధానంలో మొత్తం ట్రాఫిక్ ను ఆపడానికి, ట్రాక్లను క్లియర్ చేయడానికి బూత్ కి సమీపంలో ఒక ప్లాగ్‌మెన్ ఉంటాడు, అతను ఎరుపు జెండాను లేదా లాంతరు ఊపటం ద్వారా ట్రాఫిక్ ను ఆపి ట్రాక్స్ క్లియర్ చేస్తాడు. తరువాత మానవీయంగా లేదా విద్యుత్ ద్వారా ట్రాఫిన్ ను నిర్వహించే బారికేడ్లు ప్రవేశపెట్టబడ్డాయి. వీటి ద్వారా సందర్భాన్ని బట్టి దారిని మూసివేయడం లేక తెరవడం ద్వారా ట్రాఫిక్ ను నియంత్రిస్తారు. రైల్వేల ప్రారంభ రోజుల్లో పశువులతో రోడ్డు ట్రాఫిక్ అధికంగా ఉండేది. ఈ అడ్డంకిని అధిగమించడానికి బారియర్ అవసరమయింది. బారికేడ్ల ద్వారా ట్రాఫిక్ ను కంట్రోలు చేయడం ప్రారంభమయింది. ఇటువంటి క్రాసింగ్ గేట్ల కొరకు మొదటి యు.ఎస్ పేటెంట్ బోస్టన్ కు చెందిన జె.నాసన్, జె.ఎఫ్.విల్సన్ ఇద్దరికి 27-08-1867 న ప్రదానం చేశారు.

వర్గం:భారతీయ రైల్వేలు
శనిత్రయోదశి

* **శనిత్రయోదశి** అనగా శనివారం + త్రయోదశి కలిసిన రోజు. దీనిని శనికి పవిత్రమైనదిగా భావిస్తారు.
శని త్రయోదశి - శనివారం రోజులో వచ్చే త్రయోదశి శనిత్రయోదశి అంటరు.
**శనిత్రయోదశి** నాడు శనీశ్వరుడికి తైలంతో ఇక్కడ అభిషేకం చేస్తారు. నల్లటి వస్త్రాలు దానం చేస్తారు. కోర్టు కేసులు, శత్రువులు, రోగాలు, రుణాలు నుంచి విముక్తుల్ని చేయాల్సిందిగా మొక్కుకుని, వారి కోర్కెలు తీరిన తరువాత మొక్కులు చెల్లిస్తుంటారు.శనీశ్వరుడి ఆలయం నుంచి బయటికి వెడుతూ వెనక్కు తిరిగి చూడకూడదని, వెనక్కు తిరిగి చూస్తే శని దోషం మళ్ళీ చుట్టుకుంటుందని ఇక్కడి పూజారులు భక్తుల్ని పదే పదే హెచ్చరిస్తూంటారు.
## '''త్రయోదశి వ్రతం'''
*త్రయోదశి వ్రతం శనివారంతో కుడిన ఒక శుక్ల త్రయోదశితో ప్రారంభించి, ఏడాది పొడుగునా శనివారాలు మాత్రమే పడే త్రయోదశి గాని లేదా 24 శుక్ల పక్ష త్రయోదశులు గాని ఎన్నుకొని నియమబద్ధంగా త్రయోదశి వ్రతాచరణ చేయవచ్చును. ప్రదోషకాలంలో శివపూజ, నక్తభోజనం విధులు. సూర్యాస్తమయం తర్వాత ఆరు ఘడియల కాలం వరకు త్రయోదశి ఉండాలి.

వర్గం:హిందువుల పండుగలు
కాసె సర్వప్ప

**కాసె సర్వప్ప** ప్రముఖ తెలుగు కవి.

ఇతడు సిద్ధేశ్వరచరిత్రము అను నామాంతరముగల ప్రతాపచరిత్రమును ద్విపద కావ్యముగా రచించెను. ఈకవి జీవితకాలమెప్పుడో నిశ్చయముగా దెలియదు; గాని యితని గ్రంథము మిక్కిలి పురాతన మైనదనుటకు సందేహము లేదు. ఇతడు ప్రతాపరుద్రుని రాజ్యపాలన తర్వాత నుండినవాడు. ఈతని కవిత్వమునందు లక్షణవిరుద్ధము లైన ప్రయోగము లనేకములు గానబడుచున్నను, చరిత్రముగా నీగ్రంథము మిక్కిలి యుపయుక్త మయినది. ఈతని గ్రంథము నుండియే కూచిమంచి జగ్గకవి తన సోమదేవరాజీయము నందు విశేష భాగము గ్రహించి యున్నాడు. తిక్కన సోమయాజి చరిత్రమునందీ గ్రంథమునుండి కొంతభాగ ముదాహరింపబడినందున, ఇందుండి యిప్పుడు గొన్నిపంక్తులు మాత్రమే గ్రహింపబడును.


ద్విపద. 
గణపప్రసాదత గలిగినసుతుని
గణపతినామంబు ఘనముగా బెట్టి
తూర్పుదేశం బేగి తూర్పురాజులను
నేర్పుతో సాధించి యోర్పుమీరంగ
బాండుదేశాధీశు బాహుబలాడ్యు
గాండంబులనుగొని గం డడగించి
చండవిక్రమకళాసారదుర్వార
పాండిత్య ధనురస్త్రభద్రు డారుద్రు



ఇది శ్రీసకలవిద్వదిభపాదకమల
సదమలసేవన సభ్యసంస్మరణ
భాసురసాధుభావనగుణానూన
భూసురాశీర్వాద పూజనీయుండు
కాసె మల్లనమంత్రి ఘనకుమారుండు
వాసిగా జెప్పె సర్వప్పనునతడు.


## మూలాలు

వర్గం:తెలుగు కవులు
మద్దులపల్లి వేంకట సుబ్రహ్మణ్యశర్మ

సంస్కృతాంధ్ర కవితాసామ్రాజ్యాన్ని ఏకఛత్రంగా ఏలిన కవిసార్వభౌముడు **మద్దులపల్లి వేంకట సుబ్రహ్మణ్యశర్మ** (ఆగష్టు 23, 1900 - అక్టోబరు 2, 1974) .

## జీవిత విశేషాలు
మద్దులపల్లి వేంకట సుబ్రహ్మణ్యశర్మ నెల్లూరు జిల్లా (ప్రస్తుతం ప్రకాశంజిల్లా) కు చెందిన పట్టాభిరామపురం అగ్రహారం లో స్మార్త బ్రాహ్మణ కుటుంబంలో 1900 ఆగష్టు 23వ సంవత్సరంలో జన్మించాడు. తండ్రి నృసింహ సిద్ధాంతి జ్యోతిష పండితుడు. ఇతడిది పండితవంశము. ముత్తాత, తాత, పినతండ్రి అందరూ పండితులే. సింగరబొట్లపాలెం అగ్రహారంలోని వేదపాఠశాలలో కృష్ణయజుర్వేదం చదువుకున్నాడు. కడపలో జనమంచి శేషాద్రిశర్మ వద్ద నాటకాలంకారము, సాహిత్యము నేర్చుకున్నాడు. 1923లో కలకత్తా నుండి కావ్యతీర్ధ పరీక్ష ఉత్తీర్ణుడయ్యాడు. 1930లో ఆంధ్ర విశ్వవిద్యాలయం నుండి ఉభయభాషాప్రవీణ ఉత్తీర్ణుడయ్యాడు. 1937లో మద్రాసు విశ్వవిద్యాలయం నుండి విద్వాన్ పట్టా పొందాడు. 1924లో మద్రాసులోని వావిళ్ల ప్రెస్‌లో ఆంధ్రపండితునిగా, 1925-1959ల మధ్య కాలంలో నంద్యాల మునిసిపల్ హైస్కూలులో అధ్యాపకుడిగా, 1960-1961ల మధ్య కర్నూలు సెయింట్ జోసెఫ్ గర్ల్స్ హైస్కూలులోను, సాంస్క్రిట్ ఓరియెంటల్ హైస్కూలులోను తెలుగు పండితునిగా పనిచేశాడు.

## సాహిత్యసేవ
"కవితాసామ్రాజ్యము" అనే పేరుతో ఒక సాహిత్యసంస్థను నంద్యాలలో నెలకొల్పి సాహిత్యసేవ చేశాడు.

## రచనలు
# సత్యనారాయణ మాహాత్మ్యము - 5 ఆశ్వాసముల పద్యకావ్యం
# అమృతసందేశము - వ్యంగ్యకావ్యము
# దైవప్రార్థన - 400 శ్లోకాలు, పద్యాలు, సుభాషితాలు
# కవితావినోదము 
# పెళ్ళిరాయబారము - సీతారాముల కళ్యాణము
# సత్యనారాయణ సుప్రభాతము
# నిరపరాధ నిందలురావు - నాటకము
# త్యాగరాజు - 5 అంకముల నాటకము
# భక్తపోతరాజీయము - 5 అంకముల నాటకము - పోతన జీవితచరిత్ర
# మేడవరము సుబ్రహ్మణ్యశాస్త్రి గారి చరిత్ర
# కుక్కలమొఱ - పద్యములు
# దానకర్ణ బుడ్డా వెంగళరెడ్డి గారి చరిత్ర - వచనము
# బ్రహ్మస్వామి జీవితము - వచనము
# అయ్యలరాజు నారాయణామాత్యుని "హంసవింశతి" శృంగార ప్రబంధానికి 80 పేజీల పీఠిక, టీకాతాత్పర్య వివరణ
# వాంఛేశ్వరకవి విరచిత "మహిషశతకము"నకు తెలుగు తాత్పర్యము
# దక్షిణామూర్తి స్తోత్రమునకు ఆంధ్రీకరణ
# ఆంధ్ర వచన భారతము
# "ప్రియదర్శికా" నాటిక అనువాదము
# చమత్కార కవిత్వము - గాడేపల్లి వీరరాఘవశాస్త్రి చమత్కార కవితాఘట్టములు

## మూలాలు

వర్గం:1900 జననాలు
వర్గం:1974 మరణాలు
వర్గం:తెలుగు కవులు
వర్గం:కర్నూలు జిల్లా రచయితలు
చేరామన్ జామా మస్జిద్

**చేరామన్ జామా మస్జిద్ ** లేదా **చేరామన్ జుమా మస్జిద్** (**Cheraman Jum'ah Masjid** (మలయాళం: ചേരമാൻ ജുമാ മസ്ജിദ്‌) (ఉర్దూ - چیرامن جامع مسجد )
భారతదేశంలో మొదటి మస్జిద్ (మసీదు) చేరామన్ జమా మసీదు కేరళ రాష్ట్రంలోని త్రిస్సూర్ జిల్లా లోని చిన్న పట్టణం కొడంగళూర్, మలబార్ తీరంలో ఉంది.. ==తొలిచరిత్ర==
సా.శ. 629లో నిర్మించబడ్డ చేరామన్ జమా మసీదు భారతదేశంలోనే మొట్ట మొదటి ముస్లింల ప్రార్థనా మందిరంగా పరిగణించబడుతుంది.
చేరామన్ జమా మసీదు కొడంగలూర్ లో అత్యంత ప్రసిద్ధి చెందిన ధార్మిక గమ్యం. సా.శ. 629 లో మాలిక్ బిన్ దీనార్ చే నిర్మించబడ్డ ఈ మసీదు భారతదేశం లోనే అత్యంత ప్రాచీనమైన మసీదుగా లెక్కించబడుతుంది. ప్రపంచంలోనే ఇది రెండవ అతి పురాతన మసీదుగా నమోదు చెందింది. 
## మలిచరిత్ర
చరిత్రానుసారం సా.శ. 1341 లో వచ్చిన వరద ఈ మసీదుని చాలా మేరకు ధ్వంసం చేసింది. నేడు మనం చూస్తున్న చేరామన్ జమా మసీదు కొత్తగా కట్టబడింది. మసీదు నిర్మాణం గుర్తించ తగ్గది. హిందూ దేవాలయాల శైలి, ఆకృతిని అనుసరిస్తుంది. మసీదు మధ్యలో ఒక నూనె దీపం వెలుగుతూ ఉంటుంది. మంగళప్రదమైన రోజుల్లో మత విశ్వాసాలకి అతీతంగా ప్రజలందరూ ఈ దీపం కొరకు నూనె తెస్తారు. మసీదులో పెట్టబడిన ఇత్తడి నూనె దీపాలు నిర్మాణ సౌందర్యానికి మరింత వన్నె తెస్తాయి. అద్భుతమైన చెక్కడాలు గల నూకమాను (రోజ్ వుడ్) వేదిక మిక్కిలి ఆకర్షణీయంగా ఉంటుంది. మక్కా నించి తెప్పించబడినిదిగా నమ్ముతున్న పాల రాయి ముక్క మసీదులో ఉంచబడింది. చేరామన్ జమా మసీదు భారతదేశం లోని మహమ్మదీయ చరిత్రలో ప్రముఖ భూమిక పోషిస్తుంది. కొడంగలూర్ వెళ్ళిన యాత్రికులు దీనిని తప్పక సందర్శించాలి .

## సందర్శకులు
దేశవిదేశాలకు చెందినా అనేక సందర్శకులు ఈ మస్జిద్ ను సందర్శించడానికి వస్తారు. భారత మాజీ రాష్ట్రపతి ఏ.పి.జె.అబ్దుల్ కలాం కూడా సందర్శించారు.

## ఇవీ చూడండి
* భారతదేశంలో ఇస్లాం
* మాలిక్ బిన్ దీనార్

## బయటి లింకులు

* చేరామన్ జామా మస్జిద్ అధికారిక వెబ్-సైటు

## మూలాలు

వర్గం:మస్జిద్‌లు
వర్గం:కేరళ
అల్లుడు శీను

శ్రీ లక్ష్మీనరసింహా ప్రొడక్షన్స్ పతాకంపై వి. వి. వినాయక్ దర్శకత్వంలో బెల్లంకొండ సురేష్ నిర్మించిన సినిమా "**అల్లుడు శీను**". ఈ సినిమా ద్వారా బెల్లంకొండ సురేష్ చిన్నకొడుకు బెల్లంకొండ సాయి శ్రీనివాస్ హీరోగా పరిచయమయ్యాడు. సమంత కథానాయిక. ప్రకాశ్ రాజ్, ప్రదీప్ రావత్, కన్నెగంటి బ్రహ్మానందం ముఖ్యపాత్రలు పోషించారు. తమన్నా మొదటి సారి ఈ సినిమాలో ఒక ఐటెం పాటలో నర్తించింది. కోన వెంకట్, గోపీ మోహన్, కె.ఎస్. రవీంద్రనాథ్ ఈ సినిమాకు కథ, చిత్రానువాదం, సంభాషణలను అందించారు. దేవి శ్రీ ప్రసాద్ సంగీతాన్ని అందించాడు. ఛోటా కె. నాయుడు ఈ సినిమాకి ఛాయాగ్రాహకుడిగా, గౌతంరాజు ఎడిటరుగా పనిచేసారు. ఎ.ఎస్.ప్రకాశ్ ఈ సినిమా కళావిభాగంలో పనిచేసాడు.
నల్గొండలోని సిరిపురం అనే ఓ పల్లెటూళ్లో కథ మొదలవుతుంది. గ్రామంలో అల్లుడు శీను, అతని మామ నరసింహ అప్పుల పాలై ఊరి నుండి దుబాయ్ వెళ్లాలనుకుని చెన్నై ట్రైన్ బదులు హైదరాబాదు ట్రైన్ ఎక్కేస్తారు. దాంతో వారు హైదరాబాదు చేరుకుంటారు. నరసింహ పోలికలున్న భాయ్ హైదరాబాదులో దందాలు, సెటిల్ మెంట్స్ చేస్తుంటాడు. దాంతో శీను బాయ్ పిఎ డింపుల్ ను తెలివిగా వాడుకుని డబ్బులు సంపాదిస్తుంటాడు. ఈ టైమ్ లోనే భాయ్ కూతురు అంజలిను ప్రేమిస్తాడు శీను. ఇలాంటి సమయంలో భాయ్ కి నరసింహ గురించి తెలుస్తుంది. అప్పుడు భాయ్ ఏం చేస్తాడు? అసలు భాయ్ కి, నరసింహకి ఉన్న సంబంధం ఏమిటి? అల్లుడు శీను తన ప్రేమను ఎలా దక్కించుకుంటాడు అనేది మిగిలిన కథ. ఈ సినిమా ప్రపంచవ్యాప్తంగా 2014 జూలై 25న విడుదలైంది.
## తారాగణం
*బెల్లంకొండ శ్రీనివాస్ - అల్లుడు శీను
*సమంత - అంజలి
*ప్రకాశ్ రాజ్ - నరసింహ, భాయ్
*ప్రదీప్ రావత్ - భానూ భాయ్
*బ్రహ్మానందం - డింపుల్
*రఘుబాబు - లుంగీ బాబా
*రవిబాబు - పాండా
*తమన్నా - ఐటెం పాటలో ప్రత్యేక నృత్యం
*ప్రవీణ్

## పాటల జాబితా
ఓరీ దేవుడో , రచన: చంద్రబోస్, గానం. జావీద్ అలీ, సుచిత్ర  

నీలి నీలి, రచన: భాస్కర భట్ల రవికుమార్ , గానం.కార్తీక్, హరిణి   

వాట్స్అప్ అంటూ , రచన: రామజోగయ్య శాస్త్రి , గానం.దేవీశ్రీ ప్రసాద్ , షర్మిల    

లబ్బర్ బొమ్మ , రచన: చంద్రబోస్ , గానం.సూరజ్ సంతోష్ , రనినారెడ్డి     

ఓహో బుజ్జికొండ , రచన: చంద్రబోస్ , గానం.జస్ప్రీత్ జాస్,షర్మిల      

అల్లుడు శీను , రచన: చంద్రబోస్, గానం.సింహా, ప్రియాహిమేష్     

## మూలాలు

వర్గం:2014 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:సమంత నటించిన సినిమాలు
తిమ్మరాజు (కవి)

**[[తిమ్మరాజు]]** ప్రముఖ తెలుగు కవి.

ఈకవి రాజవంశంలో జన్మించాడు; ఓబలరాజు కొడుకు; అనంతరాజు మనుమడు. మంగళగిరి శ్రీనృసింహస్వామి కంకితము చేసి పరమయోగి విలాసము అనెడి యైదాశ్వాసముల పద్యకావ్యమును రచించెను. ఈపద్యకావ్యము నితడు తాళ్ళపాక తిరువెంగళనాథుడు చేసిన ద్విపదకావ్యమును జూచియైనను జేసియుండవచ్చును; లేదా స్వతంత్రముగా నైనను జేసియుండవచ్చును. ఇరువురు కవులును నించుమించుగా సమకాలిను లయినందున, ఎవ్వరే గ్రంథమును ముందుగా జేసిరో నిర్ధారణము చేయుటకు శక్యము కాదు.

ఇది పరమయోగివిలాసములోని ప్రధమపద్యము.


శా. శ్రీరంజిల్లగ బానకం బనిశమున్ సేవింపగా దద్గుణం
బారూఢిం బొలుపొందెనో యనగ యోగానందమాధుర్యల
క్ష్మీరమ్యాకృతి నొప్పుమంగళగిరి శ్రీమన్నృసింహుడు స
త్కారుణ్యామృతవృష్టిచే దనుపు నిత్యంబుం బ్రపన్నావళిన్.


ఈకవిత్వము సర్వవిధములచేతను ద్విపదకావ్యమునకంటె శ్రేష్ఠతరముగా నున్నది. ఈకవి కృష్ణదేవరాయనియల్లు డై నయళియరామరాజునకు దోడబుట్టిన పడుచైన కోనమాంబకు కుమారు డై నందున, వసుచరిత్రము కృతినందిన తిరుమలదేవరాయనికిని మేనల్లుడే. ఆకాలమునం దితడు కృష్ణా మండలములోని కొండవీటిసీమకు పరిపాలకుడుగా నుండెను. కవి తాను రామరాజాదులకు మేనల్లు డయినట్లును, కొండవీటికి ప్రభు వయినట్లును, పరమయోగివిలాసములోని యీక్రిందిపద్యములో జెప్పుకొన్నాడు-


సీ. ఏరాజుముత్తాత భూరిసామ్రాజ్యలక్ష్మీధురీణభుజుండు సిద్ధనృపతి
యేనరాధిపుతాత నానార్థిసంతానసంతానశాఖి యనంతశౌరి

యేగుణాఢ్యునితండ్రిభోగ వైభవనూత్నసుత్రాము డోబలక్షోణిభర్త
యేవిభుం డలెరామభూవిభు తిరుమలప్రభువేంకటేంద్రుల భాగినేయు
డట్టితిమ్మభూవరు డాజిహతతురుష్క
రక్తశోణనదీకృతప్రబలసలిల
వితతకృష్ణానదీకు డూర్జితుడు కోన
మాంబసుతుడు శ్రీరంగరాజానుజుడు.

మ. సకలశ్రీయుతకొండవీటినగరీసామ్రాజ్యధౌరేయతా
ధికతన్ మీరుచు నొక్కనా డచలభక్తిస్ఫూర్తి శ్రీవైష్ణవ
ప్రకరంబు న్భజియింపుచున్ హరికథాప్రస్తావనన్ దివ్యయో
గికథల్ వించు దదర్థకావ్యరచనాకేళీసమాసక్తుడై.

ఉ. ఉన్నతి మీరగా బరమయోగివిలాసముపేరికావ్య ము
ద్యన్నవభావబంధురరసాన్వయసన్నుతశబ్దశుద్ధిసం
పన్నత నిట్లు సిద్ధనరపాలునియోబళతిమ్మభువరుం
డెన్నిక జేయ బూని మది నెంతయు సంతస మొందు ధన్యతన్.


పయిపద్యములనుబట్టి యీకవి కావ్యాలంకారసంగ్రహాదులకృతి భర్తలగునరసభూపాలాదులతోను, కృతికర్తలగు రామరాజభూషణాదులతోను, సమకాలికు డగుట స్పష్ట మగునున్నది. కాబట్టి యీ తిమ్మరాజు 1570వ సంవత్సరము మొదలుకొల 1600వ సంవత్సర ప్రాంతములవరకును ప్రసిద్ధు డయియుండవచ్చును. ఈకవి కవితమునం దసమాన మయినప్రజ్ఞ గలవాడు; ఇతడు రచియించిన పరమయోగి విలాసమును నద్భుతములైన చరితములను కలిగియున్నది. పరమయోగి విలాసములోని యీక్రిందిపద్యములవలన కవిత్వప్రౌఢిమ కొంత తేటపడవచ్చును-


ఉ. రెండవమౌనిపుంగవుడు బ్రేమసమాహ్వాయ మైనప్రమ్మిదన్
నిండగ భక్తియన్ చమురు నించి హృదబ్జము వత్తిగాగ ను

ద్ధండతరప్రబోధసముదంచితదీపము సర్వలోకనా
ధుం డగుచక్రికిం బ్రియముతోడ సమర్పణ చేసె నయ్యెడన్. అ. 1.

ఉ. ఇంతుల గూడి చిట్టకము లి ట్లొనరింపగ నించు కేనియున్
వింతతెరంగు లేక ధరణీధరముంబలె నున్నయాదృఢ
స్వాంతుని జూచి రాపతిమచక్కిలిగింతలువోలె గంటిరే
మెంతయు రిత్తవోయె మసయిందరిచేష్టలు నంచు నవ్వుచున్. ఆ. 2.

ఉ. దేవుడొ మౌనియో యని మదిం దలపోతలు నాకె కాని నిన్
వేవురు వేయిచందముల నిందయొనర్చెద రిప్డు మూగయన్
పావులనోరు నీయెడమపాదతలంబున దన్నినట్లుగా
నీవొక యింతయావురని యేడ్వగదన్న కుమారరత్నమా. ఆ. 1.


## మూలాలు
* ఆంధ్ర కవుల చరిత్రము, కందుకూరి వీరేశలింగం పంతులు, హితకారిణీ సమాజము, రాజమండ్రి, పేజీలు: 185-7.

వర్గం:తెలుగు కవులు
శ్రీ భద్రాచల రామదాస చరిత్రము

**శ్రీ భద్రాచల రామదాస చరిత్రము** పంచాగ్నుల ఆదినారాయణ శాస్త్రి గారు రచించిన పుస్తకం. ఇది 1925లో ఆర్. వేంకటేశ్వర్ అండ్ కంపెనీ, మద్రాసులో ఆనంద ముద్రణాలయమునందు ముద్రించబడినది.

రామదాసుగా సుప్రఖ్యాతుడైన కంచర్ల గోపన్న ప్రసిద్ధిచెందిన భద్రాచల కోదండ రామాలయం కట్టించారు. వాగ్గేయకారునిగా, కవిగా శ్రీరామునిపై కీర్తనలు, దాశరథీ శతకం వంటివి రచించారు. తహశిల్దారుగా తానీషా వద్ద పనిచేసిన గోపన్న రామాలయాన్ని ప్రజల వద్ద వసూలు చేసిన పన్ను డబ్బుతో నిర్మించిన కారణంగా జైలులో పెట్టారు. ఆపైన తానీషాకు రామ లక్ష్మణులు కనిపించి డబ్బు ఇచ్చి చెల్లుచీటీ తీసుకుని మరీ రామదాసుని విడిపించారని చెప్తారు. ఈ గాథనంతటినీ పంచాగ్నుల ఆదినారాయణశాస్త్రి ఈ గ్రంథంలో రచించారు.

## విషయసూచిక
* రామదాసుచరిత్ర పీఠిక
* చరిత్రవిమర్శనాది ప్రశంస
* విషయసూచిక
* శ్రీభద్రాచాలమాహాత్మ్యము
* రామదాసు భద్రాచల కైంకర్యమును చేయుటకు గారణములు
* శ్రీరామదాసు చరిత్రము ప్రారంభము
* శ్రీతారకనామస్తుతి
* త్రిమూర్తిస్తుతి
* త్రిశక్తిస్తుతి
* వినాయకస్తుతి
* గీర్వానాంధ్రకవిస్తుతి
* శ్రీమదాంజనేయస్తుతి
* పరమభాగవతస్తుతి
* మానసబోధ
* గోలకొండ నగర వర్ణనము
* కబీరుదాసు రామదాసునకు తారకమంత్రము నుపదేశించుట
* రామమంత్ర ప్రభావము
* తానీషా రామదాసునకు తాసీల్దారుపని నిచ్చుట
* రామదాసు కుమారుడు కాలుచున్న గంజిగుంటలోబడి మృతి చెందుట
* మృతుడైన పుత్రుని శ్రీరామచంద్రమూర్తి మరల బ్రతికించుట
* రామదాసు తానీషాకు చెందిన సర్కారు పైకమును రామకైంకర్యమునకు వినియోగించుట
* రామదాసుని హితులు సర్కారుపైకము వినియోగము చేయుట ఆపదలకు కారణమని చెప్పుట
* అక్కనమాదనగార్లు భద్రాచలపు సర్కార్పైకమునకై చెప్పి పంపుట
* రామదాసు భూమీశుని కృపయున్న పైకము జెల్లునని జవాబిచ్చుట
* తానీషాతో తక్కిన మంత్రులు గోపన్నపై చాడీలు చెప్పుట
* తానీషా గోపన్నను ఖైదుచేసి తెచ్చుటకై హర్కార్లను పంపుట
* హర్కార్లు గోపన్నను ఖాయిదాతో గోల్కొండకు గొనిపోవుట
* తానీషా హర్కార్లు గొనితెచ్చిన రామదాసును జూచి సంభాషించుట
* ఫాదుషా రామదాసుల సంవాదము
* గోపన్నను తానీషా ఖైదులోనుండుమని ఆజ్ఞనిచ్చుట
* ఖైదు చేయుటకు తీసుకొనిపోవు గోపన్ననుజూచి పౌరులు దుఃఖించుట
* ఫాదుషా ఇచ్చు పావుశేరుబత్తమును భుజింపజాలక రామదారు మొరపెట్టుకొనుట
* రామదాసును తానీషా కొరడాలతో గొట్టించుట
* రామదాసు తలంకక రామస్మరణజేయుట
* తానీషాయాజ్ఞచొప్పున భటులు గోపన్నను ముండ్లకంచెలమీద నడిపించుట
* రామదాసును రచ్చస్తంభమున కంటగట్టి కొరడాలతో కొట్టించుట
* రామదాసును రాజభటులు కత్తులపై నడిపించుట
* రామదాసునికి వీపుమీదనుక్కు గుండెత్తి వీధుల ద్రిప్పుట
* తానీషా రామదాసును మండిటిసుకలో నిలువబెట్టించుట

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1925 పుస్తకాలు
మత్స సంతోషి

**మత్స సంతోషి** (జననం: 10-03-1994) ఒక భారతీయ వెయిట్ లిప్టర్. ఈమె కామన్వెల్త్ వెయిట్‌లిప్టింగ్ ఛాంపియన్ షిప్‌లో 53 కిలోల విభాగంలో కాంస్య పతకాన్ని సాధించింది. ఈమెది విజయనగరం జిల్లా నెల్లిమర్ల మండలం కొండవెలగాడ గ్రామం.

## గ్లాస్గో కామన్వెల్త్ క్రీడల్లో
గ్లాస్గోలో జరిగిన కామన్వెల్త్ క్రీడల్లో మహిళల వెయిట్‌లిఫ్టింగ్‌(Weightlifting)లో 53 కేజీల విభాగంలో సంతోషి 188 కేజీలు (స్నాచ్ 83 కేజీలు, క్లీన్ అండ్ జెర్క్ 105 కేజీలు) బరువు ఎత్తి మూడో స్థానంలో నిలిచి కాంస్య పతకం కైవసం చేసుకుంది. ఈ క్రీడల్లో 16 ఏళ్ల నైజీరియా అమ్మాయి చికా అమలహ 196 కేజీల బరువును ఎత్తి కామన్వెల్త్ రికార్డ్ సృష్టిస్తూ స్వర్ణం సాధించింది. కానీ తరువాత ఆమె మాదకద్రవ్యాల పరీక్షలో పట్టుపడటం వల్ల  సంతోషి పతకం కాంస్య నుండి రజితనికి మార్చబడినది.

## ఇవి కూడా చూడండి
* చికా అమలహ - గ్లాస్గో 2014 కామన్వెల్త్ వెయిట్‌లిప్టింగ్ ఛాంపియన్ షిప్‌లో 53 కిలోల విభాగంలో బంగారు పతకాన్ని సాధించిన నైజీరియన్.

## మూలాలు

* ఈనాడు దినపత్రిక - 26-07-2014 1వ పేజీ (కామన్వెల్త్‌లో తెలుగు "సంతోష"ము)

వర్గం:1994 జననాలు
వర్గం:జీవిస్తున్న ప్రజలు
వర్గం:విజయనగరం జిల్లా క్రీడాకారిణులు
చికా అమలహ

**చికా అమలహ** (జననం: 28-10-1997) ఒక నైజీరియన్ వెయిట్ లిప్టర్. ఈమె గ్లాస్గోలో జరిగిన 2014 కామన్వెల్త్ క్రీడల్లో వెయిట్ లిఫ్టింగ్‌లో మహిళల యొక్క 53 కిలోల బరువు విభాగంలో బంగారుపతకాన్ని సాధించింది. 

## ఇవి కూడా చూడండి
* మత్స సంతోషి - గ్లాస్గో 2014 కామన్వెల్త్ వెయిట్‌లిప్టింగ్ ఛాంపియన్ షిప్‌లో 53 కిలోల విభాగంలో కాంస్య పతకాన్ని సాధించిన తెలుగు తేజం

## మూలాలు


వర్గం:1997 జననాలు
వర్గం:జీవిస్తున్న ప్రజలు
బాన్పో వంతెన

**బాన్పో వంతెన** (కొరియన్: 반포대교; హంజా: 盤浦大橋) అనునది దక్షిణ కొరియా దిగువ సియోల్ లో హాన్ నది మీద సియోచో, యోన్గ్సన్ జిల్లాలను కలిపే ఒక ప్రధాన వంతెన.  డబుల్ డెక్ వంతెన యొక్క ఎగువ భాగంలో రూపొందించబడిన ఈ బ్రిడ్జి జమ్స్ బ్రిడ్జి పైన ఉంటుంది,  ఇది దక్షిణ కొరియా లో నిర్మించబడిన మొట్టమొదది డబుల్ డెక్ వంతెన. అధిక వర్షపాత కాలంలో నీటిమట్టం పెరిగినపుడు నీటి మట్టానికి దగ్గరగా ఉన్న దిగువ డెక్ జమ్స్ వంతెన ముంపునకు గురయ్యేలా రూపొందించబడింది. ఇనుప దూలము వంతెనలా నిర్మించిన ఈ వంతెన 1982లో పూర్తయింది.

## మూన్‌లైట్ రెయిన్‌బో ఫౌంటెయిన్
సియోల్‌లోని హన్ నది మీద నిర్మించిన బాన్పో వంతెనకు ఇరువైపులా ఏర్పాటు చేసిన "మూన్‌లైట్ రెయిన్‌బో ఫౌంటెయిన్" 1140 మీటర్ల పొడవు ఉంటుంది. దీని పొడవునా అమర్చిన పదివేల ఎల్‌ఇడి బల్బులతో కూడిన రంధ్రాల నుంచి నిమిషానికి 190 టన్నుల నీరు వంతెన నుంచి 43 మీటర్ల దూరానికి చిమ్మబడుతూ పర్యాటకుల్ని మంత్రముగ్ధుల్ని చేస్తుంటుంది. ఈ బ్రిడ్జి ఫౌంటెయిన్ ప్రపంచంలో పొడవైన ఫౌంటెయిన్ బ్రిడ్జిగా గిన్నిస్ బుక్‌ లోకి ఎక్కింది. 

## మూలాలు

* ఈనాడు ఆదివారం - 13-07-2014 నాటి వెనుక పేజి

వర్గం:1982 నిర్మాణాలు
వర్గం:వంతెనలు
వర్గం:దక్షిణ కొరియా
బొమ్మను చేసి ప్రాణము పోసి

**బొమ్మను చేసి ప్రాణము పోసి** పాట దేవత (1965) చిత్రంలోనిది. దీనిని పాడినవారు ఘంటసాల, రచించినది శ్రీశ్రీ. దీనిని
ఎన్.టి.రామారావు మీద చిత్రీకరించారు.

## పాటలోని సాహిత్యం

ఉపోద్ఘాతం:
బ్రతుకంతా బాధగా ... కలలోని గాధగా
కన్నీటి ధారగా.. కరిగిపోయే
తలచేది జరుగదు - జరిగేది తెలియదు

పల్లవి :
బొమ్మను చేసి ప్రాణము పోసి
ఆడేవు నీకిది వేడుకా
గారడి చేసి గుండెను కోసి
నవ్వేవు ఈ వింత చాలిక..    | | |  బొమ్మను | | |

చరణం 1: 
అందాలు సృశ్టించినావు దయతో నీవు
మరలా నీ చేతితో నీవె తుడిచేవులే
దీపాలు నీవే వెలిగించినావే గాఢాంధకారాన విడిచేవులే 
కొండంత ఆశ అడియాస చేసి పాతాళలోకాన త్రోసేవులే.. | | | బొమ్మను | | |

చరణం 2: 
ఒకనాటి ఉద్యానవనము నేడు కనము
అదియే మరుభూమిగా నీవు మార్చేవులే
అనురాగమధువు అందించి నీవు హాలాహలజ్వాల చేసేవులే
ఆనందనౌక పయనించు వేళ శోకాల సంద్రాన ముంచేవులే .. | | | బొమ్మను | | | --- శ్రీశ్రీ


## సాహిత్య పరిమళాలు
ఇదొక విషాదగీతం. దేవుడు మనిషిని బొమ్మగా ఇలలో సృష్టించి దానితో నాటకంలో పాత్రల వలె ఆడిస్తున్నాడని వివిధ రకాలుగా తన బాధను వ్యక్తం చేస్తూ పాట సాగుతుంది. చీకటి వెలుగులు, ఎన్నో రకాల అందాలు, ఆనందాలు, అంతులేని ఆశ, అనురాగాలు మొదలైన బంధాలతో మనిషిని కట్టిపడేసి చోద్యం చూస్తున్నావని అర్ధాన్ని కవి అందించాడు.

## చిత్రీకరణ
ఈ పాటను నందమూరి తారక రామారావు మీద మనసుకు హత్తుకునే విధంగా చిత్రీకరించారు. కథా నేపథ్యంలో ఒదిగే విధంగా ఒక జడివానలో ఒంటరిగా బాధాతప్త హృదయంలో కథానాయకుడు ఈ పాటను పాడినట్లుంటుంది. దేవదాసు మాదిరిగా ఒక కుక్క, ఎండి మోడువారిన చెట్టు కూడా సన్నివేశాన్ని బలాన్ని చేకూర్చాయి.

## బయటి లింకులు
* యూ ట్యూబ్ లో బొమ్మను చేసి పాట వీడియో చూడండి.

వర్గం:తెలుగు సినిమా పాటలు
వర్గం:శ్రీరంగం శ్రీనివాసరావు రచించిన పాటలు
రాయలసీమ రచయితల చరిత్ర

thumb|241x241px|రాయలసీమ రచయితల చరిత్ర గ్రంధ కర్త కల్లూరు అహోబలరావు
రాయలసీమలో నివసించిన 20వ శతాబ్దపు కవులు, రచయితల జీవితవిశేషాలు, సాహిత్యసేవ, కావ్యపరిచయం, కావ్యంలోని ప్రశస్త ఘట్టాలు మొదలైనవాటిని చేర్చి కల్లూరు అహోబలరావు ఈ గ్రంథాన్ని నాలుగు సంపుటాలుగా వెలువరించాడు. ఈ పుస్తకం వెలువడక ముందు రాయలసీమ రచయితలను పరిచయం చేసే పుస్తకాలు జానమద్ది హనుమచ్ఛాస్త్రి గ **మాసీమ కవులు** వంటివి కొన్ని వచ్చినా అవి బహుళ ప్రచారానికి నోచుకోలేదు. Who is who of Rayalaseema writers గా మాత్రమే కాకుండా ఈ పుస్తకం ఒక ఎన్‌సైక్లోపీడియాగా ఉపయోగపడాలని సంపాదకుడి ఆశయం. ఎన్నో వ్యయప్రయాసలకు లోనై ఈ గ్రంథాలలోని సమాచారాన్ని సేకరించాడు.

## మొదటి సంపుటి

శ్రీకృష్ణదేవరాయ గ్రంథమాల తన 22వ పుష్పంగా 1975 జూలై నెలలో రాయలసీమ రచయితల చరిత్ర మొదటి సంపుటిని ప్రకటించింది. దీనిలో కల్లూరు వేంకట నారాయణ రావు **మున్నుడి**, బెళ్లూరి శ్రీనివాసమూర్తి **మెప్పు**, కల్లూరు అహోబలరావు **సంపాదకీయము**లతో పాటు శ్రీకృష్ణదేవరాయ గ్రంథమాల సంగ్రహ చరిత్ర, కల్లూరు సుబ్బారావు అందజేసిన **శుభాశీస్సులు** ఉన్నాయి. ఈ సంపుటంలో ఈ క్రింది 20 మంది కవుల చరిత్రలు ప్రకటించబడ్డాయి.

## రెండవ సంపుటి
1977 జూలైలో శ్రీకృష్ణదేవరాయ గ్రంథమాల 23వపుష్పంగా ఈ సంపుటి వెలువడింది. పైడి లక్ష్మయ్య దీనికి **పీఠిక** వ్రాశాడు.కల్లూరు అహోబలరావు **సంపాదకీయం**కూడా ఉంది. దీనిలో 31మంది కవుల జీవితచరిత్రలు ఉన్నాయి.

ఈ సంపుటిలో ఉన్న కవుల జాబితా:

## మూడవ సంపుటి

ఘట్టమరాజు అశ్వత్థనారాయణ **పీఠిక**, కల్లూరు అహోబలరావు **సంపాదకీయము** కలిగియున్న ఈ సంపుటి శ్రీకృష్ణదేవరాయ గ్రంథమాల స్వర్ణోత్సవ విశేష ప్రచురణగా, 28వ పుష్పంగా 1981 ఆగస్టు మాసంలో వెలువడింది. 50 మంది కవుల, రచయితల చరిత్రలు ఈ సంపుటంలో చోటు చేసుకున్నాయి.

ఈ సంపుటిలో ఉన్న కవుల జాబితా:

## నాలుగవ సంపుటి
ఈ సంపుటిలో జానమద్ది హనుమచ్ఛాస్త్రి **పీఠిక**, కల్లూరు అహోబలరావు **సంపాదకీయము** ఉన్నాయి. 1986 ఆగస్టులో ప్రకటింపబడింది. శ్రీకృష్ణదేవరాయ గ్రంథమాల 30వ పుష్పం (ప్రచురణ) గా ఇది వెలువడింది. దీనిలో 40 మంది కవుల చరిత్రలున్నాయి.ఈ సంపుటిలో ఉన్న కవుల జాబితా:

## అభిప్రాయాలు
* రాయలసీమలోని రచయితల ప్రజ్ఞోపప్రజ్ఞలలో ఆధునికాంధ్ర సాహిత్యంలోని తీరుతెన్నులూ తెలుసుకోవడానికి వీటిద్వారా వీలవుతుంది. విద్వజ్జాన లోకానికి సుపరిచితులులతో పాటు ఆంధ్రసాహిత్య లోకంలో ప్రచారం లేకుండా అజ్ఞాతంగా వున్న కొందరు కవులూ, మనోజ్ఞాలైకూడా రచ్చకెక్కనివారి ఆధునిక ప్రబంధాలూ చోటుచేసుకోవడం సంతోషదాయం. ఈ జీవితచరిత్రలలో అనేక గ్రంథాలను సమీక్షించడమే కాకుండా ఉత్కంఠ కలిగించే ఎన్నో సంఘటనలు వివరించడం కల్లూరు అహోబలరావు సాహితీ ప్రజ్ఞకు తార్కాణం. సహృదయలోకానికి ఈ రాయలసీమ చరిత్రలు మోదం చేకూర్చగలవని విశ్వసించవచ్చును. - **రావుల సూర్యనారాయణమూర్తి (ఆకాశవాణి సమీక్ష) **
* ఈ శతాబ్దిలోని రచయితలను గురించిన చరిత్రలు ఇదివరకే ఎన్నో ఉన్నాయి. రచయితల చిత్రాలతో, వారి కవితావిశేషాలను ఉదహరిస్తూ వ్రాసిన చరిత్రలలో ఇది మొదటిగా కానవస్తుది. ఆయా రచయితల కుటుంబ చరిత్రకు కూడా ప్రాధాన్యమివ్వడం ఇందలి మరొక విశేషం. - **ఆయాన్య (ఆంధ్రప్రభ వారపత్రికలో సమీక్ష) **

## మూలాలు

వర్గం:తెలుగు పుస్తకాలు
వర్గం:1975 పుస్తకాలు
వర్గం:1977 పుస్తకాలు
వర్గం:1981 పుస్తకాలు
వర్గం:1986 పుస్తకాలు
వర్గం:రాయలసీమ
వర్గం:జీవిత చరిత్రలు